L 37/18
LV
Eiropas Savienības Oficiālais Vēstnesis
18.2.2022.
(12)
Polija ir paziņojusi Komisijai par RABV infekcijas uzliesmojumiem vairākos Mazovijas un Sventokšiskas vojevodistes apgabalos, kuri patlaban Īstenošanas regulas (ES) 2021/620 III pielikuma I daļā ir norādīti kā zonas ar statusu “brīva no RABV infekcijas”.
Tāpēc uzliesmojumu skartie reģioni no minētā saraksta būtu jāsvītro un ieraksts par šo dalībvalsti minētajā sarakstā būtu attiecīgi jāgroza.
(13)
Attiecībā uz RABV infekciju Polija un Rumānija ir iesniegušas Komisijai pieteikumus uz savu izskaušanas programmu apstiprināšanu.
Pēc Komisijas veiktā novērtējuma tika atzīts, ka šie pieteikumi atbilst kritērijiem, kas attiecībā uz izskaušanas programmu apstiprināšanu noteikti Deleģētās regulas (ES) 2020/689 II daļas 2. nodaļā.
Tāpēc dalībvalstis vai to zonas, uz kurām attiecas minētās izskaušanas programmas, Īstenošanas regulas (ES) 2021/620 III pielikuma II daļā būtu jānorāda kā tādas, kurām attiecībā uz RABV infekciju ir apstiprināta izskaušanas programma.
(14)
Attiecībā uz BVD infekciju Austrija, Somija un Zviedrija ir iesniegušas Komisijai informāciju, kas apliecina, ka Deleģētās regulas (ES) 2020/689 nosacījumi statusa “brīva no BVD infekcijas” atzīšanai visā šo dalībvalstu teritorijā ir izpildīti.
Turklāt Vācija ir iesniegusi Komisijai informāciju, kas apliecina, ka nosacījumi statusa “brīva no BVD infekcijas” atzīšanai konkrētās tās teritorijā esošās zonās ir izpildīti.
Turklāt Vācija ir iesniegusi Komisijai pieteikumus uz izskaušanas programmu apstiprināšanu attiecībā uz citām tās teritorijas zonām.
Pēc Komisijas veiktā novērtējuma tika atzīts, ka šie pieteikumi atbilst kritērijiem, kas attiecīgi attiecībā uz statusa “brīvs no BVD infekcijas” piešķiršanu vai BVD izskaušanas programmu apstiprināšanu ir noteikti Deleģētās regulas (ES) 2020/689 II daļas 2. nodaļā.
Tāpēc minētās dalībvalstis vai to zonas Īstenošanas regulas (ES) 2021/620 VII pielikumā būtu attiecīgi jānorāda kā tādas dalībvalstis vai to zonas, kam ir statuss “brīva no BVD infekcijas” vai kurām ir apstiprināta BVD izskaušanas programma.
(15)
Spānija ir paziņojusi Komisijai par Kastīlijas-Lamančas autonomajā apgabalā konstatētiem 4. serotipa vīrusa BTV infekcijas uzliesmojumiem, kuri skāruši Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir) reģionu, bet Andalūzijas autonomajā apgabalā – Andújar un Linares reģionu.
Uzliesmojumi Kastīlijas-Lamančas autonomajā apgabalā skāruši arī Almadén, Almodóvar del Campo un Piedrabuena reģionu un Badajoz provinci, bet Estremaduras autonomajā apgabalā – Coria, Valencia de Alcántara, Cáceres un Trujillo y Logrosán (Zorita) reģionu.
Visi šo uzliesmojumu skartie reģioni, kuri attiecīgi atrodas Andalūzijas, Estremaduras un Kastīlijas-Lamančas autonomajā apgabalā, patlaban Īstenošanas regulas (ES) 2021/620 VIII pielikuma I daļā ir norādīti kā zonas ar statusu “brīva no BTV infekcijas”.
Šo reģionu statuss “brīvs no BTV infekcijas” būtu jāatsauc un ieraksts par Spāniju minētajā sarakstā būtu attiecīgi jāgroza.
(16)
Arī Portugāle ir paziņojusi Komisijai par 4. serotipa vīrusa BTV infekcijas uzliesmojumiem Castelo Branco un Setubal distriktā.
Castelo Branco un Setubal distrikts kā Portugāles daļas atrodas apgabalos, kam ir statuss “brīva no BTV infekcijas” un kas norādīti Īstenošanas regulas (ES) 2021/620 VIII pielikuma I daļā, tāpēc to statuss “brīva no BTV infekcijas” būtu jāatsauc un ieraksts par Portugāli minētajā sarakstā būtu attiecīgi jāgroza.
(17)
Turklāt attiecībā uz BTV infekciju Spānija ir iesniegusi Komisijai pieteikumu apstiprināt fakultatīvu izskaušanas programmu.
Pēc Komisijas veiktā novērtējuma tika atzīts, ka šis pieteikums atbilst kritērijiem, kas noteikti Deleģētās regulas (ES) 2020/689 II daļas 2. nodaļā.
Tāpēc zonas, uz kurām attiecas minētā izskaušanas programma, Īstenošanas regulas (ES) 2021/620 VIII pielikuma II daļā būtu jānorāda kā zonas, kurām ir apstiprināta izskaušanas programma attiecībā uz BTV infekciju.
(18)
Attiecībā uz ūdensdzīvnieku slimību “infekciozā hematopoētiskā nekroze” (IHN) Dānija ir informējusi Komisiju, ka nosacījumi, kas jāievēro, lai visā tās teritorijā saglabātu statusu “brīva no IHN”, vairs netiek izpildīti.
Dānija ir iekļauta Īstenošanas regulas (ES) 2021/620 XIII pielikuma I daļas sarakstā.
Tāpēc ieraksts par Dāniju no minētā saraksta būtu jāsvītro.